Lanartea

Esne Beltza + Amak
2022-01-04 20:30 - 22:00 (Europe/Madrid) | Zornotza Aretoa (Amorebieta-Etxano)
Kontzertua
Esne Beltzak taldearen eta Amak laukotearen ikuskizunean, Esne Beltzaren abestiei beste kutsu bat eman zaie, Amak-eko kideen ahotsekin kolore berria erantsita. Reggae estilora gerturatuta ariko dira Zornotza aretoan, 20:30ean, moldaketa berriekin baina betiko indarra eta mezua mantenduz.

Idoia
2022-01-04 20:00 - 21:30 | Viktoria Eugenia Antzokia (Donostia)
Kontzertua
Ilun eta abar da Idoia Asurmendiren lehen albuma, eta lan hori aurkezteko 40 kontzertuko bira egin ostean, kantariak atseden txiki bat hartu du. Orain, gure lurraldeko antzoki ederrenetarako diseinatutako bira labur eta berezi bat prestatu du. Bira horren geltokietako bat da Viktoria Eugenia antzokia. 20:00etatik aurrera emango du kontzertua. Oholtza gainean ariko dira: Idoia Asurmendi bera (ahotsa, pianoa, gitarra), Joanes Ederra (baxua), Ander Ederra (gitarra), Karlos Aranzegi (bateria) eta Nacho Soto (teklatua). 18 euroan daude salgai sarrerak.

Bertsoak Amurrion
2022-01-04 19:00 - 20:30 | Amurrioko Herri Antzokia
Jaialdia
Bertso jaialdia egingo dute gaur Amurrioko Herri Antzokian, 19:00etan hasita. Bertsolariak: Amets Arzallus, Sustrai Colina, Igor Elortza, Beñat Gaztelumendi, Maialen Lujanbio, Jon Maia, Aitor Mendiluze eta Aitor Sarriegi Gai-jartzailea: Naroa Sasieta.

'Ganbara'
2022-01-04 18:00 - 19:00 | Biteri Kultur Etxea (Hernani)
Antzerkia
Markeliñe taldearen Ganbara lanak, baserri mundu baten oroitzapenak berreskuratu nahi ditu antzerkiaren bitartez. Autosufizientziak, lana sortzen zuen bizitzeko modu bat, non etxea (pertsonak, uzta eta animaliak harmonian bizi ziren bizitzako eta laneko batasun espazioa) identitatearen ikono nagusi gisa agertzen den. Emakumeak baserriko ezinbesteko zutabe gisa duen balioa nabarmentzeko eta ohoratzeko ahalegina da ere.

'Pinocchio'
2022-01-04 18:00 - 19:00 | Gaiarre Antzokia (Iruñea)
Antzerkia
Gorakada konpainiak Collodiren Pinocchio klasikoa eguneratu du. Bertsio honetan ere, Gepettok bere azken lana amaitu du: Pinocchio. Baina, nor da Pinocchio? Zer egiten du mundu honetan? Edo zer egin beharko luke? Galdera horiei erantzuteko, bidaia bati ekingo dio: mundu errealetik imajinaziora, nobela pikareskoaren iruditeriatik animaliaz jositako fabulara, espetxetik itsasoaren barrenera, errementariaren tailerretik Quimericako mundu magiko faltsura, kontsumoaren paradisura. Eszenatoki asko, pertsonai asko, ekintza asko.
Nortasun-ikurren eta jokatzeko ereduen bilaketa etengabean arituko da Pinocchio. Horretarako, gomendatu diotena egingo du: bizitzen dituen esperientzietatik, egiten dituen aurkikuntzetatik eta bizitzatik ikasiko du. Eta itsas munstroari aurre egin eta Gepetto salbatzen duenean, orduan deskubrituko du, azkenean, bere bizimoduarekin gustura egoteko modua. Istorio zirkularra da Pinocchiorena, jatorrizko nobelan bezala.

Mursego: 'Lapur(ari)ketak' (BERTAN BEHERA)
2022-01-03 20:00 - 21:30 | Viktoria Eugenia Antzokia (Donostia)
Kontzertua
“Ezer ez da originala, inspirazioarekin durunda egiten duen edo zure imajinazioa betetzen duen edozein lekutatik ostu egiten du”. Jim Jarmuschen hitz horiek balio dute Lapur(ari)ketak lanaren abiapuntutzat. Ariketa eszeniko horretan, Mursegok musika, hitza eta gorputza batzen ditu, artista sorkuntzak eraldatzeko, bere hizkuntzara aldatuz.
Originalaren eta maileguaren arteko elkarrizketa honetan, Paul Duttonen spoken word, Gloria Fuertesen umore politikoa, Mikel Laboaren mundu barneraezina, Vicente Ameztoiren margolan baten lengoaia figuratiboa, Victor Erizeren indar bisuala eta Martxel Mariskalen poesia nihilista daude, Lisabören musikarekin nahastuta.

Kai Nakai + XSakara
2022-01-03 19:00 - 20:30 | Bilborock (Bilbo)
Kontzertua
Reggaetona lantzen du Kai Nakai gasteiztarrak, eta rapa XSakara bermeotarrak. Biak ariko dira Bilborocken, 19:00etatik aurrera. Sarrera doan da.

'Izurdeen aurreko bizitza'
2022-01-03 19:00 - 20:00 | Katakrak Liburuak (Iruñea)
Liburu aurkezpena
Kirmen Uribek orain arteko bere azken lana aurkeztuko du Katakraken: Izurdeen aurreko bizitza nobela. 19:00etan hasiko da aurkezpena.

'Ganbara'
2022-01-03 17:30 - 18:30 | Zornotza Aretoa (Amorebieta-Etxano)
Antzerkia
Ganbara lanak, baserri mundu baten oroitzapenak berreskuratu nahi ditu antzerkiaren bitartez. Autosufizientziak, lana sortzen zuen bizitzeko modu bat, non etxea (pertsonak, uzta eta animaliak harmonian bizi ziren bizitzako eta laneko batasun espazioa) identitatearen ikono nagusi gisa agertzen den. Emakumeak baserriko ezinbesteko zutabe gisa duen balioa nabarmentzeko eta ohoratzeko ahalegina da ere.

'Kuikui'
2022-01-03 12:00 - 13:15 | Iradier Arena (Gasteiz)
Antzerkia
Pirritx, Porrotx eta Marimotots pailazoen ikuskizun berria da Kuikui, eta Gasteizko Iradier Arenan bi aldiz emango dute gaur: 12:00etan eta 17:00etan. 8 euroan daude salgai sarrerak.
Hizkuntza gutxituen aldeko mezua dauka Kuikui-k. Sinopsia: Tider Afrikatik Baionara iritsi nahian dabil, baina Txilipitok debekatu egiten dio. Gauez hegan egiten duen Ontzak lagunduta bere helburua lortzen saiatuko da Tider. Ilargi baserritarra eta Margarita Oiloa ere ezagutuko ditu. Margaritak arrautza berezia errun du koloretakoa. Eta jaioko da txitakolorea, Kuikui, munduari kolorea eta adorea emango diona.

Amak + Berriketan
2022-01-02 19:00 - 21:00
Kontzertua
Alaitz Telletxea Tolosak, Maixa Lizarribar Saizarrek, Amaia Oreja Unanuek eta Kristina Solano Maizak osatzen dute Amak taldea. Izen bereko diskoa argitaratu du aurten, soinua grabitate-zentro iraunkor gisa hartuta eta euskal folkarekin eta ahots polifonikoen melodiekin uztartuta.
Gasteizko Iradier Arenan ariko da taldea, txalaparta eta flamenkoa uztartzen dituen Berriketan proiektuko kideekin batera.

Benito Lertxundi (ATZERATU EGIN DUTE)
2022-01-02 19:00 - 20:30 | Bastero auditorioa (Andoain)
Kontzertua
Benito Lertxundi kantariak kontzertua ematekoa zen gaur Andoainen, Bastero auditorioan. Atzeratu egin dute.

'Ganbara' (estreinaldia)
2022-01-02 17:30 - 18:30 | Zornotza Aretoa (Amorebieta-Etxano)
Antzerkia
Makeliñe obra berriaren estreinaldia Amorebieta-Etxanoko Zornotza aretoan, 17:30ean. Ganbara lanak, baserri mundu baten oroitzapenak berreskuratu nahi ditu antzerkiaren bitartez. Autosufizientziak, lana sortzen zuen bizitzeko modu bat, non etxea (pertsonak, uzta eta animaliak harmonian bizi ziren bizitzako eta laneko batasun espazioa) identitatearen ikono nagusi gisa agertzen den. Emakumeak baserriko ezinbesteko zutabe gisa duen balioa nabarmentzeko eta ohoratzeko ahalegina da ere.

Presoen alde bertsotan
2022-01-02 17:00 - 18:30 | Madalensoro pilotalekua (Oiartzun)
Etxeraten bertso saioa

OIARTZUN | Madelensoro pilotalekuan
Bertso saioa
Ertxeraten bertso saioa egingo dute Oiartzunen 17:00etatik aurrera, urtero bezala, Madalensoro pilotalekuan. Bertsolariak: Maialen Lujanbio, Aner Peritz Euzkitze, Miren Artetxe, Andoni Egaña, Igor Elortza, Alaia Martin, Julio Soto eta Jone Uria Albizuri. Gai-jartzailea: Amaia Agirre.

Dupla + Nikotina
2021-12-30 22:00 - 23:59 | Beikozini Aretoa (Ondarroa)
Kontzertua
Dupla bikoteak Nahieran diskoa argitaratu du aurten. Zuzenekoetan, ahotsa zein bateria, elektronikaren indarrarekin nahasi eta antzerkiaren antza duen espektakulu bisuala sortzen du bikote honek. Nikotina taldearekin ariko da gaur Ondarroako Beikozini aretoan. Nikotinak ere disko berria aurkeztuko du bertan: Nirbana.

Willis Drummond + Hiri Galduak
2021-12-30 21:30 - 23:30 | Zelai Aristi (Zumarraga)
Kontzertua
Willis Drummond taldeak atzean utzi du Garai bereziendako kontzertu berezia kontzertu bira, eta elektrikoan ari da zuzenekoak eskaintzen egun. Zelai Ariztiko (Zumarraga) emanaldia, ordea, akustikoan izango da, eta jendeak eserita ikusi ahalko du emanaldia. Willis Drummond beste aldaera batean ikusteko aukera da honakoa. Emanaldia Hiri Galduak taldeak zabalduko du.

Bertsoak Durangon
2021-12-30 20:00 - 21:30 | Sanagustin aretoa (Durango)
Bertso saioa
Urteko azken bertso saioa egingo dute Durangon, San Agustinen, 20:00etan hasita. Bertsolariak: Miren Amuriza, Miren Artetxe, Aitor Bizkarra, Igor Elortza, Maialen Lujanbio eta Julio Soto. Gai jartzailea: Unai Iturriaga.

Mugan + Herenegun
2021-12-30 19:30 - 21:00 | Doka Kafe Antzokia (Donostia)
Kontzertua
Mugan eta Herenegun taldeek kontzertua emango dute Doka Kafe Antzokian (Donostia), 19:30ean hasita.

Ruper Ordorika
2021-12-30 19:30 - 21:00 | Arriaga Antzokia (Bilbo)
Kontzertua

Ruper Ordorikak kontzertuan aurkeztuko du bere disko berria: Amour eta toujours. Arriagako oholtzan lagun izango ditu Arkaitz Miner (gitarra, biolina eta mandolina), Lutxo Neira (baxua), Hasier Oleaga (bateria), Eduardo Lazaga (perkusioa) eta Nando de la Casa (perkusioa, teklatuak).

Bertso jira Erandion
2021-12-30 19:30 - 21:00 | Altzagako San Jeronimo kalea (Erandio)
Bertso jira musikatua
Erandioko La Plaza tabernatik abiatuko dira Onintza Enbeita eta Unai Mendiburu bertsolariak, 19:30ean, bertso jira musikatua egiteko.

Bixente Martinez
2021-12-30 19:30 - 20:30 | Iturzaeta aretoa (Getaria)
Kontzertua

Txoria buruan eta ibili munduan lan berria aurkezteko ikuskizunarekin dator Bixente Martinez. Oskorriren kantuei begirada berri bat eskainiko dio musikaren eta dantzaren bitartez, eta, horretarako, Haatik Konpainiako Leire Romero eta Aimar Odriozola dantzariak izango dira oholtza gainean bearekin batera.

Ibil Bedi + Bi Zaldi
2021-12-30 19:00 - 21:00 | Laba (Iruñea)
Kontzertua
Ibil Bedi eta Bi Zaldi taldeek kontzertua eskainiko dute Iruñean sortu berri duten kultur espazio berrian, Laba aretoan. 19:00etan hasiko dute emanaldia.

Esne Beltza + Amak
2021-12-30 19:00 - 20:30
Kontzertua

Esne Beltza eta Amak taldeek kontzertua eskainiko dute 19:00etan Andoainen, Bastero kulturgunean.

Bertsoak Bergaran
2021-12-30 19:00 - 20:30 | Bergarako Seminarixoa
Bertso saioa
Uxue Alberdi, Amets Arzallus, Sustrai Colina eta Nerea Ibarzabal bertsotan ariko dira 19:00etatik aurrea, Maite Berriozabalek jarritako gaiei, Bergarako seminarixoan. Antolatzaileak: Bergarako Bertso-Eskola, Sare.

Demode Quartet
2021-12-30 17:00 - 18:30 | Ermua Antzokia
Kontzertua
Familia osorako ikuskizun musikala da Epa txiki! emanaldia. Abesti sorta baten bitartez, Demode Quarteteko lau kideek rock, pop, blues, reggae eta Boliwoodaren iturburua gure betiko euskal abestietan dagoela erakustsi nahi diete etxeko txikienei. Umorez, dantzaz eta abestiz hornituriko ikuskizuna da 17:00etatik aurrera Ermuan eskainiko dutena.

Eñaut Elorrieta
2021-12-29 20:30 - 22:00 | Leidor Antzokia (Tolosa)
Kontzertua
Irteera argiak diskoa Eñaut Elorrietak azken urteotan garatutako ibilbidearen ondorio zuzena da. Oso gaztetan kantuan hasi zenetik urrats bat harago egin du proiektu bakoitzean. Tolosako Leidor aretoan 20:30etik aurrera eskainiko duen kontzertua aukera degokia da lan berri hori zuzenean dastatzeko. Horez gain, bere errepertorioko ale berezienak ere emango ditu kantariak.

Jon Maia
2021-12-29 20:00 - 21:30 | Viktoria Eugenia Antzokia (Donostia)
Kontzertua
30 urte dira Jon Maia bertsolariak bere lehenengo kantak idatzi zituela, Negu Gorriak taldearen Gure jarrera diskorako. Ordutik, Euskal Herriko hainbat eta hainbat talde eta abeslarirentzat idatzi ditu kantuen hitzak: Negu Gorriak bera, Gari, Mikel Urdangarin, Anari, Benito Lertxundi, Soziedad Alkoholika, Pirritx, Porrotx eta Marimotots, Gozategi, Ken zazpi eta abar luze bat. Horietako kantu asko eta asko jendearen gogoan geratu dira dagoeneko: Itsasoari begira, Gora Herria, Lehenbiziko bala, Nirekin, Non geratzen den denbora, Eskuetan, Itsasoa gara, Zaharra zara Bilbo eta abar….
30 urteko letragile ibilbide oparoa ospatzeko, bere hainbat kantu ezagunen bertsioak jasoko dituen Kantu bat gara izeneko liburu-diskoa argitaratu du Maiak eta zuzeneko emanaldiak hasi, goi mailako musikariez inguratua: Pello Ramirez, Gorka Hermosa eta Nacho Soto. Horiexekin igoko da Viktoria Eugeniako oholtzara, 20:00etan. Sarrerak 15 euroan daude salgai.

'Nora'
2021-12-29 19:00 - 20:30 | Itsas Etxea (Hondarribia)
Zinema emanaldia
Lara Izagirreren Nora filma emango dute Hondarribian, Itsas Etxean, 19:00etan. Donostiako Zinemaldian eman zuten pelikula iaz, eta Iruñean estreinatu dute aurtengo irailaren 3an. Ane Pikaza aktoreak jokatzen du Nora protagonistaren rola filmean.
Norak 30 urte ditu, Nicolas aitite argentinarrarekin bizi da eta Meri lagunaren seme-alabak zaindu ohi ditu. Bidaia-idazle izatea du amets, eta, hiltzean, aititek Dyane 6 zahar bat utziko dio herentzian. Norak road trip-a egingo du Euskal Herriko kostaldean zehar, haren errautsak amatxiren errautsen ondora eramateko.

Alex Mendizabal
2021-12-29 19:00 - 20:30 | Katakrak Liburuak (Iruñea)
Kontzertua
Alex Mendizabal musikariak bere Partiture 1987-1996 partitura bilduma aurkeztuko du zuzenean Katakraken. Lan honek hasiera eta amaiera zehatzak dauzka: 1987 urteko Famoseca (kolunpio gainean interpretatzekoa) eta 1996 urteko ar eman.
Hamarkada pasa horretan, Mendizabalek formatu, instrumentu eta talde ezberdinetarako dozenaka eta dozenaka partitura idatzi zituen, musikaren eta soinuaren izaera eta moldaera ezberdinengan arreta jarriz. Partitura hauek oso gutxitan interpretatu izan dira.

Bertsoak Legorretan
2021-12-29 19:00 - 20:30 | Legorretako Herri Antzokia
Bertso saioa
Julio Soto, Amets Arzallus, Oihana Iguaran, Maialen Akizu eta Odei Lopez Larrauri bertsolariak kantuan ariko dira gaur Legorretako Herri Antzokian, Imanol Artola Felix-ek jarritako gaiei erantzunez. 19:00etan hasiko da saioa.
